**Referat**

**Fællesmøde i Psykiatrisk Samordningsforum (PSOF) Vestjylland og SOF-SVS**

**Tidspunkt:** 19. oktober 2020 kl. 11.30 – 12.30

**Sted:** Videomøde:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Deltag i Microsoft Teams-møde](https://teams.microsoft.com/l/meetup-join/19%3Ameeting_MDg3OTVjZTQtOTA0Ny00NTdlLWIzMDktMjk5MmVhMjk0OTc3%40thread.v2/0?context=%7b%22Tid%22%3a%228260df80-775b-4b1f-89ce-c64b73a72e3b%22%2c%22Oid%22%3a%2207a85f22-6631-4dfd-a73f-b8b20c05638f%22%7d)

[Få mere at vide om Teams](https://aka.ms/JoinTeamsMeeting) | [Mødeindstillinger](https://teams.microsoft.com/meetingOptions/?organizerId=07a85f22-6631-4dfd-a73f-b8b20c05638f&tenantId=8260df80-775b-4b1f-89ce-c64b73a72e3b&threadId=19_meeting_MDg3OTVjZTQtOTA0Ny00NTdlLWIzMDktMjk5MmVhMjk0OTc3@thread.v2&messageId=0&language=da-DK)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Deltagere: Billund Kommune:**Lene Bruun, leder for sundhedsstaben (PSOF og SOF)

Pia Mejborn, Ældrechef (SOF)

Anette Frahm, Leder af sygeplejen (SOF)

 **Esbjerg Kommune:**

Arne Nikolajsen, direktør, Sundhed og Omsorg (kommunal medformand) (PSOF og SOF))

 Camilla Christensen, teamleder, Pædagogisk Enhed (PSOF)

Pia Damtoft, Jobcenterchef (PSOF)

Anni Kjærgaard Sørensen, Hjemmesygeplejechef (SOF)

Lars Mølskov Knudsen, Kontorchef (SOF)

 **Fanø Kommune:** Agnete Steffensen, Teamleder Velfærd- Sundhed og Administration (SOF)

**Varde Kommune:**

Lars Stenkjær, udviklingskonsulent, Jobcenter Varde (PSOF)

Mogens Sørensen, leder for psykologerne, Børn og Familie (PSOF)

Hanne Josefsen, sundhedschef (PSOF)
Kim Ulrik Søgaard, socialchef (PSOF)

Thorkild S. Pedersen, Ældrechef (SOF)

Anette Førgaard, Leder af visitationen (SOF)

Anne-Mette Lange Andersen, Leder af Sygeplejen (SOF)

Hanne Josefsen, Sundhedschef (SOF)

 **Vejen Kommune:**

 Lene Beck Kristensen, leder, Handicap og Psykiatrirådgivningen (PSOF)

 Birthe Schluter, Kvalitets- og Udviklingskoordinator (SOF)

 Kirsten Dyrholm Hansen, Ældre- og rehabiliteringschef (SOF)

 Dorte Juhl Folmer, Chefkonsulent og leder af Myndighed og ældre (SOF)

 Lene Schramm Petersen, Leder af livstilsafdelingen (SOF)

 **Psykiatrien i Region Syddanmark:**

Anders Meinert Pedersen, lægefaglig direktør (regional medformand) (PSOF)

Yvonne Reinholdt, oversygeplejerske, Børne- og Ungdomspsykiatrien Sydjylland (PSOF)

Agnete Larsen, ledende overlæge, Psykiatrisk Afdeling Esbjerg (PSOF)

**Sydvestjysk Sygehus:**

Susanne Lauth, Formand SOF-SVS, Sygeplejefaglig direktør (SOF)

Anna-Marie Bloch Münster, Lægelig direktør (SOF)

Birgit Brodde, Ledende oversygeplejerske, Kirurgisk omr., (SOF)

Conny Olesen, Ledende Oversygeplejerske, Medicinsk omr., (SOF)

Jette Kynde Schøtz, Ledende oversygeplejerske (SOF)

Alice Skovhede Nielsen, Ledende overlæge, Fælles Akutmodtagelse (SOF)

Døne Bagdat, Ledende oversygeplejerske, Ortopædkirurgisk omr. (SOF)

Lene Jensen, Ledende oversygeplejerske, Neurologisk omr. (SOF)

Marianne Thomsen, Chefterapeut (SOF)

**Almen praksis:**

Jytte Møller, praksiskoordinator og praktiserende læge

**Fælles sekretariat:**

Christina Ellegaard Ryborg, specialkonsulent, Sydvestjysk Sygehus (SOF)

Maja Kolstrup Hansen, Psykiatrisygehuset (PSOF)

Tina Riegels-Jakobsen, konsulent, Esbjerg Kommune (PSOF og SOF)

Anette K. Filtenborg, Strategisk udviklingskonsulent, Vejen Kommune (PSOF)

**Afbud** Else Zippor, social- og tilbudschef, Esbjerg Kommune (PSOF)

Kasper Rindom Kornerup, konstitueret teamleder, Velfærd, Social & Myndighed, Fanø (PSOF)

Charline Borgen Amdisen Bossen, leder, Socialpsykiatrisk Center, Vejen Kommune (PSOF)

1. **Velkomst og kort præsentation (5 min.)**
 Ved Susanne Lauth.

***Referat:****Susanne Lauth bød velkommen til fællesmødet i Psykiatrisk Samordningsforum Vestjylland (PSOF) og SOF Sydvestjysk Sygehus (SVS). Situationen omkring Covid-19 forhindrer fortsat, at mødet kan afholdes fysisk, men der er ved at være oparbejdet en god erfaring med brugen af videomøder.*

1. **Samarbejdsaftale om hjælp til kommunikation, personlig hjælp samt ledsagelse i forbindelse med Sygehusbehandling (10 min.)**
Ved Lene Jensen

Sundhedskoordinationsudvalget godkendte den 24. juni 2020 en samarbejdsaftale om hjælp til kommunikation, personlig hjælp samt ledsagelse i forbindelse med sygehusbehandling. Denne samarbejdsaftale afløser den tidligere aftale om ledsagelse og praktisk hjælp fra 2014.

Inden Sundhedskoordinationsudvalgets godkendelse havde aftalen været i høring hos kommunerne og sygehusene i Syddanmark, hvilket gav anledning til nogle præciseringer og uddybninger i aftaleteksten.

Formålet med samarbejdsaftalen er at sikre, at borgere med betydeligt nedsat fysisk eller psykisk funktionsevne eller særlige sociale problemer efter behov får den nødvendige assistance i forbindelse med behandling på sygehuset.

For nemheds skyld bruges begrebet ledsagelse i aftaleteksten som en samlebetegnelse, der dækker hjælp til kommunikation, personlig hjælp samt ledsagelse.

Der er sammen med samarbejdsaftalen udarbejdet en standardkontrakt, som skal benyttes, når sygehus og kommune indgår konkret aftale om ledsagelse af en borger, tillige med en blanket som udfyldes ved afregningen for ledsagelse.

I den nye samarbejdsaftale er det væsentligt at bemærke:

* aftalen omfatter alle borgere uanset alder, der har et funktionsniveau/en adfærd, som placerer dem i målgruppen, og som kommunen er i kontakt med, og hvor det ikke har været muligt at få pårørende til at følge borgeren på sygehuset; målgruppen omfatter dermed også patienter i psykiatrien og i nogle tilfælde børn.
* Ved akut opstået behandlingsbehov vurderer kommunen, om der er behov for ledsagelse, og betaler herfor frem til maksimalt fire timer efter ankomsten til sygehuset. Senest på dette tidspunkt skal sygehuset vurdere det videre behov og i givet fald overtage betalingen herefter. I tilfælde, hvor der ikke sendes en ledsager med, er kommunen forpligtet til at forsyne borgeren med et ID-armbånd, når en medarbejder hos kommunen er tilstede hos borgeren forud for det akutte behandlingsforløb.
* Ved planlagte behandlingsforløb vurderer sygehuset ledsagelsesbehovet og betaler for ledsagelse, som er en nødvendig forudsætning for, at behandling kan gennemføres. Ydelser, som kommunen normalt varetager, og som ikke er en nødvendig forudsætning for sygehusbehandlingen, er stadig en kommunal forpligtelse. Som et eksempel på sidstnævnte kan nævnes en situation, hvor kommunen har iværksat et socialpædagogisk forløb inden en indlæggelse og vurderer, at det vil være bedst for borgeren at forsætte dette forløb, mens vedkommende er på sygehuset.
* Hvis en borger som led i sit forløb på sygehuset skifter afdeling, overtager den nye afdeling den allerede indgåede aftale om ledsagelse ved fortsat behov.
* I tilfælde af en personlig hjælperordning i hjemmet, hvor borgeren selv eller en eventuel arbejdsgiver aflønner hjælperen, indgår sygehuset aftale om ledsagelse med borgeren/arbejdsgiveren, jf. standardkontrakten.
* Kommunen har ansvaret for at sikre, at det relevante personale har de kompetencer, der skal til for at løse ledsagelsesopgaven

Samarbejdsaftalen forelægges SOF/PSOF med henblik på drøftelse af dens implementering i de enkelte dele af Syddanmark. Herefter vil det være et ledelsesmæssigt ansvar på det enkelte sygehus/i den enkelte kommune at sikre, at samarbejdsaftalen anvendes korrekt.

På Sydvestjysk Sygehus er der ved at blive udarbejdet en intern instruks for arbejdsgangen i forbindelse med aftalen. I denne proces er følgende spørgsmål fremkommet:

* Hvem skal sygehuset/psykiatrien sende aftalen til i kommunen? Én sikker mailadresse? Eller skal der ligge en liste over sikre mailadresser afhængigt af institution/plejecenter/område eller lignende?
* Hvem må underskrive aftalen i kommunen, for at alle parter er enige om, at aftalen er gældende?

Det er vigtigt, at kontrakten sendes underskrevet tilbage til sygehuset/psykiatrien. Der vil kun blive afregnet for kontrakter, hvor begge parter har underskrevet.

**Indstilling:**Det indstilles, at SOF/PSOF:

* Drøfter implementeringen af samarbejdsaftalen om hjælp til kommunikation, personlig hjælp samt ledsagelse i forbindelse med sygehusbehandling med særligt henblik på de justeringer i samarbejdet mellem kommune og sygehus, den giver anledning til.
* Drøfter hvem der kan underskrive aftalen i kommunerne, og hvor aftalerne kan sendes til

**Referat:***Lene Jensen orienterede om indholdet i den nye samarbejdsaftale om hjælp til kommunikation, personlig hjælp samt ledsagelse i forbindelse med Sygehusbehandling. Det bemærkes, at der er tale om en revision af en eksisterende aftale frem for en ny aftale.*

*PSOF Vestjylland og SOF-SVS drøftede implementeringen af samarbejdsaftalen. Der er enighed om, at det er vigtigt, at alle aktørerne gør sig umage med at få udbredt kendskabet til samarbejdsaftalen til de fagpersoner, der skal kende den. Der har tidligere været en del misforståelser omkring indholdet i samarbejdsaftalen, hvilket gerne skulle undgås i forbindelse med implementeringen af den nye aftale.*

*Det forventes ikke at give udfordringer at få aftalerne underskrevet i kommunerne – heller ikke uden for normal kontortid. Aftalerne skal sendes til kommunerne via de normale kommunikationskanaler, som fungerer fint.*

1. **Gentagne indlæggelser af misbrugere er en fælles udfordring (20 min.)**

Ved Susanne Lauth

På fællesmødet den 11. juni blev det besluttet, at der er behov for en drøftelse af samarbejdet omkring misbrugere med gentagne indlæggelser. Det er særligt FAMs udfordringer med gentagne indlæggelser af misbrugere til afrusning, som har foranlediget behovet for en nærmere drøftelse.

De væsentligste samarbejdsparter omkring misbrugere med gentagne indlæggelser er almen praksis, kommunerne, somatikken og psykiatrien. Der er således flere parter involveret, og det illustrerer, at der er tale om en kompleks patient/borgergruppe.

Formandskaberne for P-SOF Vestjylland og SOF SVS har forud for dagens møde drøftet samarbejdet med henblik på at forberede temadrøftelsen på dagens møde. Det er i denne sammenhæng blevet tydeligt, at samarbejdet kalder på mere end en mindre drøftelse på et fællesmøde. Formandskaberne foreslår derfor, at temadagen i marts får samarbejdet omkring misbrugere som tema.

Der lægges på nærværende møde derfor op til en drøftelse af mulige oplægsholdere, vinkler på samarbejdet m.v., som kan danne baggrund for planlægningen af temadagen. Formandskaberne foreslår i den sammenhæng, at der også deltager patienter/borgere på temadagen.

**Indstilling**

Det indstilles, at SOF/PSOF:

* Drøfter mulige oplæg og vinkler på temamøde omkring samarbejdet om misbrugere

**Referat:***Der er opbakning til formandskabets forslag om en fælles temamøde med fokus på samarbejdet omkring misbrugere på tværs af kommune og region, herunder både somatik og psykiatri, men det er vigtigt at der i planlægningen tages højde for, at temamødet kan afvikles virtuelt.

Forud for temamødet skal udfordringerne i det eksisterende samarbejde beskrives nærmere, herunder input fra borgere/patienter, fagpersoner mv. Hvor mange borgere/patienter oplever udfordringer i forhold til det nuværende samarbejde og hvori består udfordringerne? Hvor kan vi gøre det bedre set fra de forskellige fagpersoners perspektiv?*

*Der eksisterer allerede en samarbejdsaftale på området, men kendskabet til indholdet i denne er måske ikke tilstrækkeligt udbredt blandt de fagpersoner, der skal kende den. På temamødet kunne kendskabet til samarbejdsaftalen med fordel blive udbredt.*

*Det foreslås også, at der tages kontakt til Center for Rusmiddelforskning, der måske kan bidrage med relevant erfaring om hvordan samarbejdet om misbrugere kan forbedres på tværs af aktørerne andre steder fra.*

*Sekretariatet udarbejder med hjælp fra formandskabet et forslag til et program for et fælles temamøde med fokus på samarbejdet omkring misbrugere. Programmet præsenteres på det kommende fællesmøde i PSOF Vestjylland og SOF-SVS den 6. januar 2021 med henblik på godkendelse.*

1. **Status på arbejdet i den tværsektorielle arbejdsgruppe vedr. demens (5 min.)**
Ved Anders Meinert Pedersen

På et fælles temamøde i PSOF Vestjylland og SOF-SVS den 28. august 2019 blev det besluttet at nedsætte en tværsektoriel arbejdsgruppe, der skal understøtte, at Sydvestjylland får Danmarks bedste demensudredning og- indsats på tværs af almen praksis, kommuner og region.

Arbejdsgruppen består af repræsentanter fra almen praksis, de fire kommuner, Sydvestjysk Sygehus og Psykiatrisk Afdeling Esbjerg. Der er god energi i arbejdsgruppen og arbejdet i arbejdsgruppen forløber som planlagt, hvorfor det fortsat er forventningen, at arbejdsgruppen afslutter sit arbejde i løbet af 2020.

Arbejdsgruppen har valgt følgende tre fokusområder:

* Hurtigere udredning
* Godt samarbejde på tværs
* Øget livskvalitet

På mødet i arbejdsgruppen den 1. september 2020 arbejde arbejdsgruppen med konkrete anbefalinger til hver af de tre fokusområder. Anbefalingerne skal sikre en ensartet høj kvalitet i udredning, behandling, pleje, omsorg og opfølgning i forhold til borgere med demens og deres pårørende i Sydvestjylland. De konkret anbefalingerne er inspireret af Sundhedsstyrelsens anbefalinger for tværsektorielle forløb for mennesker med demens fra 2019, men vil blive tilpasset en Sydvestjysk kontekst.

Det er vigtigt for arbejdsgruppen at kunne dokumentere, hvorvidt det lykkes at indfri ambitionen om, at Sydvestjylland får Danmarks bedste demensudredning og- indsats. Derfor vil arbejdsgruppen på det kommende møde den 23. oktober 2020 arbejde videre med, hvordan vi kan måle på, om vi får Danmarks bedste demensudredning og- indsats i Sydvestjylland. Planen er, at der vil blive lavet en kombination af en kvantitativ og en kvalitativ opfølgning på årsbasis med henblik på drøftelse i PSOF Vestjylland og SOF SVS.

På fællesmødet i PSOF Vestjylland og SOF SVS den 6. januar 2021 vil arbejdsgruppens arbejde blive præsenteret med henblik godkendelse, således at de konkrete anbefalinger mv. kan blive indarbejdet i lokale instrukser og vejledninger mv.

**Indstilling:**

Det indstilles, at PSOF Vestjylland og SOF SVS tager orienteringen om status på arbejdet i den tværsektorielle arbejdsgruppe vedr. demens til efterretning.

**Referat:**
*Anders Meinert Pedersen gav en kort status på arbejdet i den tværsektorielle arbejdsgruppe vedr. demens i Sydvestjylland, der skal mødes sidste gang den 23. oktober 2020. Arbejdsgruppen har arbejdet målrettet med opgaven med at skabe Danmarks bedste demensudredning og har formuleret nogle ambitiøse anbefalinger, der kræver, at både almen praksis, kommunerne og regionen sætter ekstra fokus på demensområdet.*

*Arbejdsgruppen præsenterer* deres arbejde på fællesmødet i PSOF Vestjylland og SOF-SVS den 6. januar 2021.

1. **Drøftelse af, hvordan vi i fællesskab kan forbedre indsatsen for patienter/borgere med en funktionel lidelse i Sydvestjylland** **(15 min.)**
Ved Formandskaberne og Agnete Larsen

Den 27. februar 2020 blev der afholdt en fælles temadag om funktionelle lidelser på tværs af PSOF Vestjylland og SOF SVS Sygehus med fokus på, hvordan vi i fællesskab kan forbedre indsatsen for borgere med funktionelle lidelser på tværs af de fem kommuner i Sydvestjylland, almen praksis, Sydvestjysk Sygehus og Psykiatrien i Region Syddanmark.

Der er lavet en opsamling fra temamødet, som var på dagsordenen på fællesmødet den 11. juni. Her blev det besluttet, at der var behov for en faglig kvalificering og drøftelse af, hvad anbefalingerne til det videre samarbejde skal være.

Repræsentanter fra psykiatrien, Sydvestjysk Sygehus og kommunerne mødtes med Sekretariatet i august måned. På dette møde var der gode drøftelser, som ledte til følgende anbefalinger:

* *Der er behov for, at der kommer mere viden ud til relevante fagpersoner. Der kan ses på, om der skal afholdes en konference, laves videomateriale, udsendes fagligt materiale eller lignende*
* *Der skal nedsættes lokale koordinationsgrupper, hvor fagpersoner kan mødes på tværs af somatik, psykiatri, kommune m.fl. og drøfte konkrete patientforløb med det formål i fællesskab at finde ud af, hvad der kan/skal gøres i forhold til den enkelte patient/borger.*

Nedsættelse af en lokal koordinationsgruppe kunne f.eks. opstartes som et pilotforsøg, hvor repræsentanter fra en eller flere kommune, somatik og psykiatri mødes.

**Funktionelle lidelser hos børn**

På Sydvestjysk Sygehus behandles børn med funktionelle lidelser vha et forløb på ca. 2 uger, hvor børnene bor på sygehuset og får behandling og samtaler med en lang række faggrupper. Der er dog ikke repræsentanter fra kommunerne inde over disse forløb. Der er ønske fra Børne- og Ungeafdelingen om, hvorvidt der kan skabes mere samarbejde omkring de børn og unge. Ledende overlæge på Børne- og Ungeafdelingen, Jens-Jakob H. Pedersen, vil deltage i mødet og præsentere sine tanker og ønsker til et stærkere samarbejde.

Det skal bemærkes, at der i regi af Følgegruppen for Uddannelse og Arbejdsmarked også er sat fokus på funktionelle lidelser, da det er Følgegruppens oplevelse, at det er en gruppe, som har behov for mere fokus, særligt i forhold til fastholdelse på arbejdsmarkedet/uddannelsesområdet. Følgegruppen har ikke igangsat initiativer endnu og ved endnu ikke, hvad de vil arbejde særligt med, men det er også deres oplevelse, at der er behov for, at der videndeles mere om denne gruppe patienter/borgere, og at fagprofessionelle kan have brug for mere viden omkring lidelsen.

Hvis der arbejdes videre med initiativer omkring funktionelle lidelser i regi af SVS SOF/P-SOF Vestjylland, vil Sekretariatet sørge for løbende sparring med Følgegruppen for Arbejde og Uddannelse.

**Indstilling:**

Det indstilles, at SOF/PSOF:

* Drøfter og beslutter, hvordan der skal ske faglig formidling til relevante fagpersoner
* Beslutter om nedsættelse af en koordinationsgruppe skal afprøves som et pilotprojekt med én eller flere kommuner
* Drøfter ønskerne til et stærkere samarbejde omkring børn og unge med funktionelle lidelser

**Referat:**

*Agnete Larsen fortalte om arbejdsgruppens arbejde, herunder forslaget om at nedsætte en lokal koordinationsgruppe, hvor fagpersoner mødes på tværs af kommune og region m.fl. med henblik på at drøfte konkrete cases med det formål i fællesskab at finde ud af, hvad der kan/skal gøres for at hjælpe patienten/borgeren bedst muligt videre i livet med en funktionel lidelse. Det er arbejdsgruppens forslag, at koordinationsgruppen skal fokusere på de særligt vanskelige sager, hvor patienterne/borgerne ofte ender med at føle sig som kastebolde i et uoverskueligt system med store menneskelige omkostninger til følge.*

*Det blev besluttet, at der er behov for, at arbejdsgruppen mødes igen med henblik på at beskrive arbejdet i koordinationsgruppen mere konkret, herunder bemandingen af koordinationsgruppen, mødefrekvens, visitation, indsats osv. Arbejdsgruppen vil i den forbindelse blive suppleret med en læge fra Sydvestjysk Sygehus.*

*Det bemærkes, at Sygehus Lillebælt har oprettet et nyt afsnit for funktionelle lidelser under ledelse af overlæge Lene Toscano. Arbejdsgruppen opfordres til at undersøge, hvad afsnittet på Sygehus Lillebælt tilbyder med henblik på at indhente læring til koordinationsgruppen i Sydvestjylland.*

*Jens-Jakob H. Pedersen gav et oplæg om arbejdet med funktionelle lidelser hos børn og unge på Sydvestjysk Sygehus. Oplægget og den efterfølgende drøftelse gav anledning til, at PSOF Vestjylland og SOF-SVS besluttede, at der også skal arbejdes videre med et spor omkring funktionelle lidelser hos børn og unge. Der nedsættes derfor også en arbejdsgruppe omkring børn med funktionelle lidelser, hvor der ses på, hvordan samarbejdet omkring børnene kan styrkes, og om der er behov for at tænke i nye initiativer og indsatser. Der skal i arbejdet også være opmærksomhed på arbejdet omkring fremskudt funktion.*

1. **Mødekalender 2021 (5 min.)**
Ved Formandskaberne

Der lægges op til, at der også afholdes fire fællesmøder mellem PSOF Vestjylland og SOF-SVS i 2021. Der foreslås, at de fire møder i 2021 finder sted følgende datoer:

25. marts 2021
16. juni 2021
8. september 2021
18. november 2021

**Indstilling**

Det indstilles, at PSOF Vestjylland og SOF-SVS godkender mødekalender 2021

**Referat:**
*Mødekalenderen blev godkendt uden bemærkninger. Sekretariatet sender snarest mødeinvitationer ud til møderne i 2021 inkl. et fælles temamøde den 3. marts 2021.*

*Deltagerne opfordres til at melde dagsordenspunkter ind til sekretariatet.*

1. **Kort gensidig orientering (5 min.)**
Ved medlemmerne af PSOF Vestjylland og SOF SVS

**Referat:***Udgik på grund af manglende tid.*

1. **Punkter til kommende møder**

Ved medlemmerne af PSOF Vestjylland og SOF SVS

**Referat:**
*Udgik på grund af manglende tid.*

1. **Evt.**

**Referat:***Ingen punkter under evt.*